**ÅRSBERETTNING 2019**

**FRA FORETAKSHOVEDTILLITSVALGT**

**Egil Olsen**

Året vi nå har lagt bak oss har vært et krevende år med store omveltninger, tunge personalsaker og deltakelse i arbeidsgrupper av ulik art.

Byggingen av det nye sykehuset på Ullandhaug som skal stå ferdig i 2023 er godt i gang og går etter planen.

Det er svært gledelig at styrene både i Helse Stavanger og Helse Vest har gått inn for å søke om mer lån slik at også E-bygget kan bygges i 1.byggetrinn. Nå er det opp til den sittende regjering å finne penger til dette i 2021 budsjettet. Jeg har stor tro på at vi får tilslutning til å bygge E-bygget.

Får vi det, vil det meste av aktiviteten på Våland være flyttet til Ullandhaug sommeren 2024 med unntak av psykiatrisk divisjon. Det kan igjen bety at en får frigjort mye av tomten på Våland for å finansiere videre bygging slik at all sykehusaktivitet er samlet innen relativt få år.

Første byggetrinn på Ullandhaug skal inneholde all døgnaktivitet. Psykiatrien skal bli igjen på Våland.

Foruten vår assistanse til medlemmer som av ulike grunner har hatt behov for oss, har vi vært deltakere i store og omfattende prosesser og arbeidsgrupper.

Disse posisjonene får vi på grunn av at Fagforbundet er det nest største organisasjonen i Helse Stavanger.

Det vil si at medlemstallet er en direkte medvirkning til at vi sitter «ved bordet» der beslutninger, viktige for våre medlemmer, tas.

I tillegg gir det oss betydelig styrke ved at vi er 3 Hovedtillitsvalgte som jobber i team.

Etter min mening utfyller vi hverandre på en god måte og samarbeider godt.

Samarbeidet med de Plasstillitsvalgte er også en viktig faktor for at vi som Hovedtillitsvalgte skal klare å påvirke til at beslutninger som vedtas er til det beste for vår medlemmer.

Vi ser at de plasstillitsvalgte utfører sitt verv på en god måte, og vi får ofte tilbakemeldinger om at de representerer Fagforbundet på en positiv måte.

Som foretakshovedtillitsvalgt blir jeg ofte bedt om å bistå medlemmer som av ulike grunner er komt opp i hendelser som oppleves belastende og der de trenger rådgivning.

Dette er en av de viktigste arbeidsoppgavene våre men som helt klart også i mange tilfeller er krevende og utfordrende, da er det en styrke at vi er 3 hovedtillitsvalgte som kan støtte og bistå hverandre. Vi hovedtillitsvalgte ser en markant økning i personalsaker, der også alvorlighetsgraden øker.

Som ansvarlig for at styre er orientert om hva vi Hovedtillitsvalgte jobber med, opplever jeg at medlemmene i styre er svært interessert og kommer med gode innspill til oss. Samarbeidet med styre i foreningen synes jeg er meget godt. Ved årets lokale lønnsforhandling var styret forhandlingsutvalg.

Som hovedtillitsvalgt og ansatte valgt styremedlem i styret i Helse Stavanger har jeg hatt den glede å være med på å ta den historiske beslutningen i bygge nye SUS på Ullandhaug. Byggingen er nå godt i gang. For de som har sett byggingen på nært hold kan en nå se hvor stort det nye sykehuset blir. Som representant i både styringsgruppen og arbeidsgruppen for sykehusutbygging har det vært svært interessant og delta i arbeidet med å planlegge et nytt sykehus.

Det er nå mulig å se hvert enkelt rom i 3D slik at en nærmest gå inn i rommene å få se reelt hvordan det vil bli når det er ferdig.

Ansattparkering er stadig en utfordring og vi opplever at det minker på plasser. Fagforbundet skal i årene som kommer gjøre sitt ytterste for at ansatte som har behov for det skal kunne kjøre bil til jobb og finne parkeringsplass. Vi er selvsagt åpne for å finne andre og gode muligheter for å ta seg til jobb på men da må kollektivtilbudet, sykkelparkering og garderobeforholdene ytterligere forbedres.

Som foretakshovedtillitsvalgt har jeg følgende verv:

* Foretaksarbeidsmiljøutvalg
* Arbeidsmiljøutvalg, Driftsservice
* HTV- gruppen
* Transportutvalget
* Styringsgruppen Sykehusutbygging
* Div.brukergrupper Sykehusutbygging
* Ansatterepresentant, Styret i Helse Stavanger HF

Desember, 2017

Egil Olsen

Foretakstillitsvalgt, Fagforbundet